Mai multe explozii au fost auzite luni dimineaţă în centrul Kievului, la scurt timp după o alertă aeriană ce anunţa rachete ruse în direcţia capitalei ucrainene, transmit AFP şi Reuters.
Kyiv, 10:30 AM, russian attack with two ballistic missiles.
Children run to the shelter under the sounds of explosions.
Fortunately, Ukrainian air defenders shot down both missiles.#RussiaIsATerroristState pic.twitter.com/vnsj2EwOvz— Defense of Ukraine (@DefenceU) March 25, 2024
Cel puţin cinci explozii au fost auzite în jurul orei 10:30 (08:30 GMT) după alerta aeriană ce indica "rachete către Kiev".
"Explozii în capitală. Urgent spre adăpost!", a scris primarul Kievului, Vitali Kliciko, pe aplicaţia Telegram.
"Potrivit informaţiilor preliminare, în urma unui atac cu rachete asupra Kievului, s-au înregistrat pagube în districtul Pecerski. Un imobil rezidenţial a fost avariat", a afirmat şeful administraţiei militare din Kiev, Serhii Popko.
Coloane de fum puteau fi văzute ridicându-se în estul capitalei ucrainene.
Forţele aeriene ucrainene au precizat că au doborât două rachete balistice deasupra oraşului Kiev. Anunţul a fost făcut de comandantul Forţelor aeriene ucrainene, într-o postare pe Telegram.
Acesta a menţionat că rachetele fuseseră lansate din peninsula Crimeea, ocupată de rusi.
Resturi ale rachetelor au căzut în districtele Solomianski, Holosiivski şi Dnipro.
Ambasadoarea SUA la Kiev, Bridget Brink, a spus că Rusia a folosit rachete hipersonice pentru a ataca Kievul.
"În ultimele 5 zile, Rusia a lansat sute de rachete şi drone împotriva unei ţări suverane. Ucraina are nevoie de ajutorul nostru acum. Nu mai este niciun minut de pierdut", spune diplomatul într-o postare pe X.
Again this morning Russia is attacking Ukraine with hypersonic missiles. Loud explosions in Kyiv.
Over the last 5 days, Russia has launched hundreds of missiles and drones against a sovereign country.
Ukraine needs our assistance now. There is not a moment to lose.
— Ambassador Bridget A. Brink (@USAmbKyiv) March 25, 2024
În ultimele zile bombardamentele ruseşti au vizat mai ales infrastructura energetică ucraineană, sute de mii de persoane rămânând fără energie electrică.
— NEXTA (@nexta_tv) March 25, 2024